
I. JUBILEJ HRVATSKOGA NARODA 


Nalazimo se u doba ozbiljna pripremanja za što dostojniju 
proslavu 1300 godišnjice prvih veza Hrvatskoga Naroda sa Sv. Sto- 
licom. Svoj vrhunac naći će ta proslava u velikom euharistijskom 
kongresu, koji će Hrvatski Narod prirediti u Zagrebu na Petrovo 
8. 1941, i u velikom narodnom hodočašću u Rim, s kojim će se 
proslava zaključiti na grobu sv. Petra. 

Naš narodni jubilej potsjeća nas na dvije vrlo važne stvari. 

On nas najprije potsjeća, da su Hrvati već prije 1300 godina, 
naskoro iza dolaska u svoju današnju lijepu domovinu, ne samo 
kao prvi između svih slavenskih naroda stupili u najuže veze sa 
Sv. Stolicom u Rimu te odanle primili Sv. Krštenje i božanski dar 
prave vjere, nego da su oko 40 godina kasnije kao prvi između 
svih naroda na svijetu uopće s Papom sv. Agatonom sklopili među- 
narodni ugovor, da ne će voditi nikada nepravednih navalnih ratova 
s kojim drugim narodom u svrhu osvajanja njegove zemlje. Radi 
tih veza sa Sv, Stolicom bili su primljeni od istog Pape sv. Agatona 
pod posebnu zaštitu sv. apostola Petra i Pavla. Postali su narodom 
sv. Petra i njegovim posebnim šŠtićenikom. Dvjesta godina kasnije 
raduje se Papa Ivan VIII kad može razabrati, kako iskreno je 
knez Branimir Crkvi sv. apostola Petra i Pavla privržen i pun 
ljubavi pozivlje Hrvate: »Budite vjerni Bogu i sv. Petru do smrti, 
i primit ćete krunu života, što ju je Bog obećao onima, koji ga 
ljube«, a Papa Ivan X nazva ih u g. 925 radi te privrženosti 
»najodličnijim sinovima svete Rimske Crkve«.* 

Od tih veza crpio je i primio Hrvatski Narod tečajem vje- 
kova bezbrojne velike koristi za svoj nacionalni život. Naš jubilej 

pruža nam prigodu, da izrazimo Bogu svoju duboku zahvalnost 
za dar sv. katoličke vjere i našu povezanost sa Sv. Stolicom, te 
da obnovimo kao naš nacionalni zavjet svečanu odluku, da ćemo 
se radosno i uvijek, pa makar i uz najveće žrtve odazivati riječima, 
što ih je g. 979 Papa Ivan VIII našim predima upravio: »Budite 
vjerni Bogu i sv. Petru do smrti«. 

Drugo na što nas naš jubilej potsjeća jeste činjenica, da je 
Hrvatski Narod ne samo tada, prije 1300 godina, nego i iza toga 
Kroz stoljeća i stoljeća živio u slobodi i nezavisnosti svojim vlastitim 
državnim životom. Narod koji nema svoje vlastite državnosti nije 
gospodar na svojoj zemlji. On služi i robuje drugim; on radi i 
muči se i nosi terčte, ali za druge. Naša obljetnica treba da nam 
bude snažnim povodom, da isprosimo Hrvatskom Narodu od Boga 
i za buduća vremena potpunu slobodu i državnu nezavisnost, da 
bude na svojoj zemlji gospodar samo on i Bog, jer bez toga nema 
nad nijednim narodom sunca pravog i trajnog blagostanja. 

Proslava našega jubileja, koji nam tako divno dva najveća 
dara predočuje, što ih može jedan narod iz Božjih ruku primiti, 
tj. dar karoličke vjere i dar suverena života, Hrvatskom Narodu 
stalno ne bi mnogo koristila, kad bi se ona provela samo u obliku 
raznih vanjskih svečanosti, a ne bi ništa dala njegovoj duši. Stoga 
hrvatski Episkopat postavi kao glavni cilj te proslave duhovnu 
obnovu, vjersko-moralni preporod naroda. Treba se dignuti k Bogu, 
valja se duboko usaditi u Boga, u Bogu treba duše očistiti, u Bogu 
treba da se duhovno obnovimo i s Bogom moramo svoj privatni, 
obiteljski, javni i nacionalni Život izgraditi — onda će stalno nadoći 
ono, što je Krist Bog sam svečano obećao: »Tražite najprije Kra- 
ljevstvo Božje i pravednost njegovu i sve će vam se ostalo na- 
dodari«.? 

Evo, tome cilju posvećena je i ova poslanica. Ona odgovara 
na pitanje, što treba činiti, da postane vrijeme pripreme za pro- 
slavu našeg jubileja, osobito korizmeno doba u ovoj i slijedećoj 
godini, spasonosno za život naših duša, spasonosno također i izvo- 
a vikne Božjeg blagoslova za sav nacionalni život Hrvatskoga 

aroda. 


li. ZA GRIJEH ZADOVOLJŠTINA 


Opirati se Bogu — naiveće zlo 


. Pitanje, što treba uraditi, da nam bude Bog sklon i milostiv, 
neizmjerno je važno. Mi smo pred Bogom ne samo nemoćna bića 
i o Njemu u svakom pogledu ovisni, mi smo pred Njim i jadni 
siromašni grešnici. Biti u grijehu znači biti u oporbi protiv Boga. 
Kad griješiš ti ne Ćeš više znati za Boga, jer ga mimoilaziš i pre- 
zireš; kad griješiš, ti znajući i svijesno gaziš njegovu zapovijed, 

ti odbijaš njegovu volju, ti dižeš svoju pesnicu protiv Njega, koji 
je tvoj stvoritelj, vrhovni gospodar, spasitelj i otac; kad griješiš 
okrećež leđa Njemu, koji tebi čini samo dobro i nikada ni najmanje 
zlo; kad griješiš, stavljaš na mjesto, koje pripada samo Bogu, pro- 
laznu stvar ili prolazan užitak, neko ništavilo, da mu služiš; kad 
griješiš, ne ćeš da čuješ o Bogu i da ga štuješ; ti robuješ svojoj strasti 
i više ti je do novca, više do pića, više do tvoje oholosti, više do 
vlasti i udobnog položaja, više da bližnjega onemogućiš te mu na- 
škodiš, više do bluda — to voliš, a Boga zapostavljaš, uklanjaš, 
odbijaš i mrziš. 

Međutim tvoje je ponašanje prava grozota; ono neizmjerno 
vrijeđa Onoga, od kojega si stvoren i o kojem u svakom pogledu 
ovisiš. Tako se ponašao velik dio anđela, koji ne htjedoše da se 
Bogu poklone, ali su bili za taj svoj jedini grijeh u času, kako to 
čini vihor s lišćem bez vrijednosti, strovaljeni u pakao, da ondje 
gore u vječnom ognju i u vječnom očaju. Tako su se ponašali Adam 
i Eva, koji se uzoholili i hrijući postati kao bogovi jeli od stabla, 
što im je bilo od Boga zabranjeno. Jadnici digli se protiv Boga, 
ali ih je u istom Času stigla kazna, jer su nemoćni izgubili raj 
s prokletstvom, da su osuđeni oni i radi njih sve njihovo potomstvo 
na smrt tijela i duše. Strašna je uvreda, koju čovjek, jadno nemoćno 
biće, Bogu Svevišnjemu nanosi, kad griješi. Najveće je to zlo, naj- 


. veća nesreća! Zlo i nesreća postaju još strašniji, jer čovjek sebi 

prepušten nema za sve vjekove mogućnosti, da bi mogao za uvredu 
Bogu prikazati zadovljštinu, koja bi mogla Boga umiriti! 

Mi znamo, da se Bog čovjeku smilovao i da je Spasitelj, sam 
Sin Božji, mjesto čovjeka Bogu pružio zadovoljštinu, koja je čovjeka 
s Bogom opet pomirila. 

Milosti, što ih je Spasitelj sa svojim životom, sa svojom mi- 
kom i svojom smrti na Križu za spasenje i posvećenje neumrlih 
duša, za usrećivanje pojedinaca i čitavih naroda zaslužio, sačinja- 
vaju neiscrpivo blago neizmjerne vrijednosti, kojim upravlja Kri- 
stova Crkva na zemli, a to je Rimokatolička Crkva. Svaki se 
koristiti s tim blagom. Velika odgovornost pada dakle na ljude i 
na narode, koji unatoč Spasitelja i njegova djela vole biri daleko 
od Boga i njegove Crkve, ili čak Boga i Crkvu preziru i progone. 
Koja sudbina Šeka te ljude i takve narode uoči neizmjerno povrije- 
denog Božjeg Veličanstva? Međurim odgovornost postaje kudikamo 
veća, ako čovjek i narod pripada Katoličkoj Crkvi, koja mu dano- 
mice otvara riznice Isusovih zasluga, ali unatoč toga voli odbijati 
pruženu ruku i Bogu sa svojim djelima prkositi. Bog je doduše 
neizmjerno dobar i strpljiv, ali prije ili kasnije mora radi svojeg 
vrhovnog gospodstva, radi svoje svetosti i pravednosti pokazati, 
da čovjek radi ne samo zlo nego upravo ludo, kad mu prkosi. To 
su gorko ali prekasno upoznali svi oni, koji su poginuli u o) 
potopu! To gorko na sebi i danas proživljuje židovski narod, koji 
je bio kroz vjekove kao narod izabrani od Boga zaštićen i milovan, 

ali se u svojoj oholosti nije htio pokloniti Spasitelju, kad se u njemu 
pojavio, nego ga zabacio i osudio na križ vičući: »Krv njegova 
na nas i na djecu našul«* 

Vječno su istinite riječi, što ih po proroku Jeremiji govori 
Bog svakome čovjeku i svakome narodu: »Znaj i gledaj, jer zlo 
je i gorko, ako napustiš Gospodina Boga svoga i ako u tebi nema 
straha preda mnom«.* Sv. Pavao ih u Novom Zavjetu ponovno 
Opetuje: »Ne varajte se! Bog se ne da ružiti, jer što čovjek posije 
ono će i žeti. Jer tko sije u tijelo svoje, od tijela će žeti Propast, 
a tko sije u duh, od duha će žeti život vječnil«" Sijati u tijelo 
svoje znači služiti tijelu mjesto Bogu, i više nego Boga cijeniti 
tijelo i ono što je od tijela i ovoga svijeta! Ali zlo je i gorko na- 
Pustiti Boga tvoga, jer to je tvoja propast. 


Božioj pravednosti treba za grijeh zadovoljiti 


Sudbina svakoga naroda i svakoga čovjeka odrazuje se iz 
riječi, što ih je Bog preko svojih poslanika objavio i Što ih upravo 
čusmo. Često ih Bog i na drugim mjestima u Sv. Pismu čovjeku i 
narodima upravlja. Njegovo je pravilo: »Pravednost narod uzvi- 
suje, dok grijeh narode upropašćuje«"; Njegovo je stanovište: 
»Propast će dom čovjeka, koji se Bogu opire, ali procvast će kuće 
pravednika«.* U svijetlu tog pravila i tog stanovišta prosuđuju 


PrOTOCi pa i sami Izraelci sudbinu svoga naroda. »Nije htio da 


kroči Božjim putovima niti je htio da vrši Božji zakon. Radi toga 
razlio je Bog na nj svoj bijes i zapao je u okrutan rat; u ognju 
se pustošilo oko njega i u plamenima je propadao.« Tako čitamo 
I Izaije proroka," Njemu dakle Je rat, koji je Izraelcima uništio 
nacionalnu slobodu, i narod bacio u babilonsko ropstvo, pravedna 
azna za neposlušnost, s kojom se narod od Boga odvratio. »Griješili 
smo pred tobom« molila je Ester, kad se sa svojim domor&cima 
nalazila u ropstvu, »i radi toga si nas predao u ruke naših nepri- 
jatelja«.'" »Griješil smo poput naših otaca, naša djela nisu bila 
Pravedna i zlo smo radili«," priznavao je narod u Betuliji i time 
it a na njega. Ali se unatoč svojih 
grijeba uzdao u Boga. »Kaznio nas je radi naših zlodjela« e i 
' osrđu oslobodit će nas«. 

., Da, teška je i nada sve ozbiljna činjenica, što grijeh izazivlje 
srdžbu Boga Svemogućega na grešni 4, pa bio taj grešnik pojedinac, 
i porodica, il; narod, ili država. Ako tvrdokorno ustraje u grijehu, 
ta Bogu ne pruži dužne zadovoljštine te nema čak nikoga, koji 
i za nj pred Bogom zadovoljavao, njegova je propast neizbježiva; 


PYOpast često ne samo na zemlji nego, što je najgore, stalno u vječ- 

nosti, ako se radi o pojedincu; propast — i to žalosna besčasna 
propast na zemlji, kad se radi o porodici, narodu ili državi. 

Tko ne će uoči tih pogleda od srca pozdraviti osobito onu 
odluku hrvatskih biskupa, sto su postavili u program proslave našeg 
velikog narodnog jubileja proveđenje dlihovne obnove u Hrvat- 
skom Narodu? Svrha je dolovae obnove, da se sav Život, privatni 
i javni, uskladi s Božjim zakonom i da služi proslavi Božjoj, a 
upravo ta skladnost i ta služba najjači su temelji ispravnog Života 
kod pojedinaca i u narodu i Prema tome su oni ujedno temelji, koji 
jamče narodu Božji blagoslov kao narodu | ostvarenje svih uvjeta 
za što ljepši razvitak narodnog suverenog državnog Života! Du- 
ovna obnova nužno ukljućuje ekspiaciju ili zadovoljštinu za 
grijehe u Životu svakog pojedinca, ako se radi o pojedincima; 
duhovna pak obnova jednog naroda zahtijeva ekspiaciju za nagodne 
grijehe, za mane naime, koje se kao žalosna negativna značajka 
Pojavljuju u Životu ne samo ovdje ili ondje, nego općenito ili u 
mnogim mjestima. To su narodne mane, koje radi svoje raširenosti 
odvraćaju Božji blagoslov od naroda, te mu mjesto blagoslova 
donose pesljedice srdžbe Božje. Za te narodne grijehe treba Bogu 
pružiti zadovoljštinu od sela do sela, od grada do grada, od jedne 
granice_do druge granice zemlje Hrvatske. Hrvarsk; su biskupi 
odredili korizmeno doba u 8. 1940 i korizmeno doba g. 1941, da 
osobito u to doba svi Hrvati katolici ozbiljno Bogu prikazuju zado- 
voljštinu za narodne grijehe. Vržeći osobito u to doba dobra 
spasonosna djela ne pazimo na sebe, nego mislimo u prvom redu 
na sav narod, da mu Bog bude milostiv i da ga blagoslovi. 


Značenje svetog korizmenog doba 


Korizmeno je doba za djela zadovoljštine najprikladnije. 
Crkva usredotočuje u korizmeno doba svu našu pažnju na Krista, 
koji se Bogu prikazao kao žrtva pomirnica ne samo za istočni 

rijeh naših praroditelja Adama i Eve nego za sve grijehe cjelo- 
Brak ljudskog roda. Živo nam u to doba Sv. Crkva predočuje 
neizmjernu vrijednost, koju imade duša svakoga čovjeka, jer se za 
njezino otkupljenje predao sam Sin Božji u najtežu smrt na križu. 
Duša tvoja pred Bogom toliko vrijedi koliko predragocjena božan- 
ska krv Sina Božjega Isusa Krista. »Velikom cijenom ste kupljeni« 
veli sv. Pavao." Zar nije već sama ta činjenica podobna da te u 
dno duše potrese, ako o njoj razmišljaš? Uz .to gledaš Boga, koji 
tako ljubi svijet, da je predao jedinorođenoga Sina svoga, da nijedan, 
koji vjeruje u njega, ne pogine, nego da ima Život vječni 4 Svijet, 
tebe, mene, njega, grešnika uopće Bog tako neizmjerno ljubi — 
tko može tu ljubav dokučiti? Nitko — ona je nedokučiva! Gledaš 
također svetost i pravednost Božju: grijeh čovjekov tražio je zado- 


158 z Kor. 6, 20. — HN Iv. if. 


voljštinu pred Božjom svetosti i opija mi jedne stvorenje 
ne bi moglo nikada za grijehe padova: Pa Ko a bude zida 
voljeno pravdi Božjoj, Sm Božji se utjelovio, PA u SVOJOJ ljudskoj 
naravi Bogu pripravi zadovoljštinu, koju KLA Božja pravednost 
zahtijevala. Zapanjen od straha i groze gledaš, što je ta pravednost 
od Sina Božjega zahtijevala, da za grijehe zadovolji: da bude do 
dna ponižen. oćuškan, opljuvan, bičevan, trnjem okrunjen, izrugi- 
van. iznakažen, gažen kao crv i razapet kao zločinac — 

Sve to nam svako korizmeno doba na osobiti način dozivlje 
u pamet pa je radi toga veoma podesno, da iskreno pogledamo u 
sebe | ustanovimo, koje su one osobito i opće proširene _ mane i 
opačine, koje treba iz naših redova istrijebiti i za koje treba Bogu 
prikazivati zadovoljštinu i činiti pokoru, da radi njih ne odbije od 
sebe Hrvatskoga Naroda, nego da mu bude milostiv i s blago- 
slovom poprati njegov život. 


III. NARODNE LJAGE 


Psost i njena zloća 


Bogu je iskrenost draga! Pogledajmo dakle iskreno oko sebe 
i što zapažamo? 

Zapažamo veliku ružnu ljagu, koja se zove psost. Ne treba ni 
spominjati, da psost nije znak kulture niti znak plemenita mišljenja 
niti znak, koji koga preporuča. Psost je podlost i odvratnost, jer 
udara upravo gnjusno i prostački samo po stvarima, koje pretstav- 
ljaju naše najveće svetinje. Ona udara ne samo po majci i ocu, 
nego i po Presvetoj Bogorodici Bl. Gospi i Djevici Mariji, po Bogu, 
po Kristu, po svetom Križu, po svetim Sakramentima, po Pre- 
svetoj Euharistiji, po neumrloj duši; pljuva i blati sve ono, što je 
čovjeku milo i sveto! Đavao mrzi te svetinje; psovač govori đa- 
volskim jezikom, kad psuje, i širi kao đavao sablazan gdjegod sa 
svojim otrovnim jezikom nastupa. 

.., Psost je po svojoj naravi sotonski zločin i gotovo nema većeg 
grijeha od psosti, ako je ona promišljen odraz prezira i mržnje na 
Boga. Uvijek je ona_uvreda Božjega Veličanstva, koja ne može 
ostati nekažnjena. »Tko psuje ime Gospodnje, neka se osudi na 
smrt; sav narod neka ga kamenuje, dok ne pogine!«'" To je bio 
zakon, . ga odredi Papas sam Bog! Strašna kazna za gema 
1 javna, da se za sablazan ' ij 1 dade 
zadovolfiinat ne samo Bogu nego i javnosti 

Ali psost nije samo podlost, nego i ludost, koje nitko pametan 
ne može shvatiti, Od drugih rijeka ima vlođinac čošto dišu ličnu 

dakako griješnu korist. Zločinci provaljuju i kradu; ubiju čovjeka 
i opljačkaju; traže koristi i užitke u prevari, u bludu, u izdajstvu, 
u otpadu od vjere — ali psovač nema od svoga hulenja baš nikakve 
koristi, nego udara na sebe samo sramotan žig divljaštva i duševne 
propalosti. — Uz to kako može čovjek, koji huli Boga i Presv. 
Bogorodicu i Svece i svete od Boga ustanovljene: stvari — kako 
može taj čovjek samo pomisliti, da će biti Božji blagoslov s njime? 
Već dijete znade, da treba najprije oca ŠStovati i slušati, ako hoće, 
da mu je otac dobar i da mu dade, što potrebuje. Isključen je dakle 
blagoslov Božji iz života i rada čovjeka, koji psuje; isključen bla- 
goslov Božji iz obitelji, u kojoj se mjesto molitve diže proti Bogu 
strašna psost; isključen blagoslov Božji iz mjesta, u kojem se psost 
proširila. Ali psost ne samo da tjera blagoslov Božji od sebe, ona 
sazivlje i prokletstvo Božje na psovača, na obitelj psovača, na 
mjesto, na narod psovača. To vrijedi za Život na zemlji! A koja 
će istom sudbina zadesiti psovača u času smrti njegove? »Čovjek, 
koji proklinje Boga, nosit će sobom grijeh svoj«, čitamo u Sv. 
Pismu.'" Do kada? Nosit će sobom grijeh svoj! Dakle i do same 
smrti, i ako mu se Bog u času smrti ne smiluje, nosit će grijeh svoj 
i preko smrti u vječni oganj, da u društvu sotonskom svoje sotonsko 
psovanje nastavi u mukama bez kraja. 


Svi se dobri tresu od groze, kad razmišljaju, što će biti iz 
neumrlih duša, što će biti iz naroda, u kojem se mnogo i općenito 
psuje. I ljubav prema Bogu, prema neumrlim dušama i prema narodu 
potiču ih, da vode borbu protiv psosti i da Bogu zadovoljavaju 
radi nje. Takav čin zadovoljavanja je na primjer molitva, koji kod 
nas svećenik iza svakog blagoslova u crkvi s narodom obavlja. 
»Blagosloven bude Bog«, govori svećenik, a narod glasno pristajući 
moli za njim »Blagosloven bude Bog«. Zatim »Blagosloveno njegovo 
sveto Ime«, narod opet »Blagosloveno njegovo sveto Ime« itd. 
Lijepa je ta molitva! Nastojmo da ju pobožno i s velikim počitanjem 
obavljamo kao zadovoljštinu za psovke i kletve. 

Proširenost bogumrske psosti u unutrašnjoj je vezi i s drugim 
žalosnim pojavama na polju vjerskog života. Gdje se psost udomaćila 
te postala svakidašnjim običajem ne može biti ni govora o pravom 
vjerskom životu. Psost po svojoj prirodi čovjeka odijeljuje od Boga. 
Vjera kod čovjeka psovača postaje mrtva i neodporna.  Psost ju 
otupljuje i ubija. Posljedica je vjerski nehaj: zanemaruju se vjerske 
dužnosti i molitva; oskvrnjuju se dani Gospodnji; Bl. Djevica 
Marija ne štuje se više; sv. čistoća se gazi; propada zanimanje za 
Crkvu i bogosložne potrebe. Stoga nije ni čudo, ako se i komuni- 
'stička nauka najlakše Širi upravo u mjestima, gdje se podlost psosti 
već prije udomaćila. 


ia 3 Mojs. 24, I5. 


Komunizam — u sistem provedena psost 


Psost i komunizam rađe kao brat i sestra na istom terenu, jer 
komunizam zapravo nije ništa drugo nego u jedan sistem izneseno 
i organizirano psovanje i bogobuljenje. : 

»Komunizam je po svojoj biti zlo; radi toga ne smije s njime 
u nijednoj stvari niko surađivati, koje hoće da se spasi kršćanska 
kulrura«. Tako se izjavio Papa Pijo XI o komunizmu." Komu- 
nizam je dakle po svojoj biti nemoralan, Komunizam je organizirana 
mržnja protiv Boga i protiv svega što je s Bogom u vezi; on siste- 
matički psuje na Boga i udara po Njemu; on ruši vjeru u Boga, 
ruši sve Božje zapovijedi, ruši obitelj i ruši sav društveni poredak 
i samu ljudsku narav. 

Otkad ljudski rod postoji, nije bilo odvratnije pojave od 
komunizma. Mi vjerujemo u Boga, ta vjera nam je svetinja. Komu- 
nizam pobija svaku vjeru u Boga, pače on bijesno progoni svaku 
vjeru, ali osobito kršćansku i sve što na kršćansku vjeru spominje. 
Okruznost njegovih pristaša u tome pogledu ne pozna granica. 
Španjolski su biskupi dne r. srpnja upravili posebnu poslanicu svim 
biskupima na svijetu, u kojoj su iznijeli, da su komuniste u kratko 
doba od jedne dobre godine u Španjolskoj 20.000 crkava ili po- 
rušili ili ih pretvorili u javna skladišta, kupališta, tržišta i kine ili 
ih zatvorili, : oko 6000 svećenika poubili samo radi toga, jer su bili 
svećenici. Preko 300.000 svojih vjerskih i političkih protivnika 
masakrirali su bez istrage, bez dokaza i sudbenog postupka uopće; 

remnoge cd njih su prije smrti još osakatili, tako da su im iskopali 
cči, šščupali jezik, rasporili trbuh, žive bacali u vatru ili žive 
ukopavali. S najvećom okrutnošću postupali su osobito protiv 
svećenika. Postupali su bez traga čovječanskih obzira, jer su oskvr- 
njivali čak Bogu posvećene žene i mnoge od njih mučili do smrti 
na način, koji se ne može radi obzira prema stidljivosti niti označiti. 
Otvarali su grobove i grobnice, rušili ih i opljačkali, i Što je grozno, 
s lubanjama igrali nogomet.  Barbarski su uništavali sve tragove 
kršćanske civilizacije; na hiljade umjetničkih djela bilo je uništenih; 
čitavi arhivi su svršili u ognju; čitave stare knjižnice su za uvijek 
iščezle; cno što se krcz stoljeća izgradilo i sakupilo, u nekoliko 
dana bilo je od njih razoreno i upropašćeno. U nijednom ratu, pa 
ni najgori barbari nijesu onako postupali, kako komuniste u Špa- 
njolskoj. Na hiljade ima mučenika radi vjere; nema načina s kojim 


!7 Enciklika Pape Pija XI »Divini Redemptoris«, br. 58. — Sravni 
rije Pastirsko pismo Kat. Episk. u Jugoslaviji: O rogednrskoj i socijalnoj 
bijedi naših dana« od 12. siječnja 1937. Str, 10—19. — Fr. Erjavec: Komunizem 
in komm Rusija, Ljubljana 1937. — Dr O. Bonifacije Perović: Komu- 
nizam, Zagreb 1938. — Naša pot III, Cerkev, boljševizem in zlo. Ljubljana 
1934 — Ivo Bogdan: Svjedočanstva o Rusiji, Zagreb 1938. — Dr Ivan Ahčin: 
poanjolskih ea osi osim ao dobe, Ljubljana 1939. — Zajedničko pismo 

ne bi ih bili mučili; i na križeve su ih razapinjali, a pored toga 
mučili ih do smrti na načine, kojih stari okrutnici i progonitelji 
nijesu ni poznali, jer još nijesu znali za moderne strojeve i iznašašća. 
Strahovito i upravo bestijalno došla je do izražaja njihova mržnja 
na Krista i Prebl. Djevicu Mariju. U vatru su bacali svete relikvije, 
profanirali tijela svetaca i svetica... sve to i još mnogošta nabrajaju 
Španjolskoi biskupi u svojoj poslanici.'" 

Eto tu je huljenje Boga, konkretno i do kraja provedeno u 
Život. Međutim to je samo jedna strana komunističke psosti. Bog 
postavi u ljudsku narav težnju, da se sklapaju ženidbene veze 
između muža i žene radi potomstva; da budu te ženidbene veze 
doživotne i da mogu postojati samo između istog muža i iste žene. 
Sve to izvire iz ljudske naravi i to je zakon Božji. Komunizam ruši 
Ženitbu, ruši na čitavoj liniji bračne veze i obitelj uopće! U čovjeku 
pozna i priznava samo spolni nagon životinje. Dijete ne pripada 
ni obitelji ni majci ni ocu nego državi te se ima hraniti i razvijati 
poput životinja u posebnim zajedničkim dječjim zavodima. Čovjek 
hoće da ima svoju slobodu u odgoju, u mišljenju, u radu, u sticanju 
imetka, u kretanju, u osnivanju obitelji, u Životu prema vjeri. 
Komunizam sve to pobija: ti moraš služiti kolektivu, i ono misliti 
i ono raditi, što kolektiv od tebe traži! Nema slobode! Nema svoje 
kuće! Nema svoje njive ni svog vinograda! Nema obitelji! Poje- 
dinac ne smije da ima svoju pamet i svoju volju! 

Još nikada nije nijedno nasilje učinilo iz čovjeka takva roba, 
kako to gledamo u komunizmu! »On je sustav, u opreci s razumom 
i božanskom objavom«, govori opet Papa Pijo XI. o komunizmu, 
»sustav, koji ruši temelje socijalnog poretka, koji ne priznaje pravo 
podrijetlo prirode i cilj države, koji niječe prava ljudske osobe, 
njezino dostojanstvo i slobodu! On je po svojoj naravi protuvjerski, 
po svojoj biti samo zlo.« — »Mrzim Boga kao da je moj lični 
neprijatelji« rekao je Lenin. Bljutava podla psost su te riječi, ali 
jasno osvijetljuju, kako je i sav komunizam jedna velika odvratna 
psost! 2 ' 
Psost dakle i njezin brat komunizam potkapaju vjeru, koja 
je po Kristu za pojedinca i za narod: put, istina i život. Radi 
toga daleko od nas psost i komunizam i pobijajmo na sve dopuštene 
= tu sramotu pred Bogom i ljudima, a Bogu prikazujmo sveta 
naknadna djela, da radi njih narod ne propade! 


Prezir ljudskog života u ženitbi 


Međutim ima i grijeha, koji sadržavaju ne samo kršenje 
Božjih zakona nego i omalovažavanje i prezir ljudskog života. 
Bog se životu raduje, Njegova je bila zapovijed, kad je stvorio 
živa bića: »Rastite i množite se!«'* Istu je zapovijed dao prvim 

18 Lettre collective des Ev&ques Espa; 
de la guerre en Espagne, le 1er juillet 1937. 

ljudima: »Rastite i množite se i napunite zemlju i učinite ju sebi 
odložnu!«?" 

P Prošle godine primili ste poslanicu »O kršćanskoj ženidbi«1 
Čitajte tu poslanicu ponovno i ponovno razmišljajte o naukama, 
što se u njoj tumače, jer te su nauke točan odraz Božjih zakona i 
Božjih ciljeva, koje je Bog odredio za spolni život. Nažalost velike 
se i sudbonosne ljage pokazuju u narodu upravo na polju spolnoga 
života. Kako se Božji zakoni zapostavljaju i u tome pogledu, 
svjedoče nam česta izvješća u našim novinama sad o nesretnom 
svršetku ovog ili onog divljeg braka, sad o ubojstvu radi vjero- 
lomstva u ženitbi, sad o zločinima djece nad roditeljima ili rodi- 
telja nad djecom. O zapostavljanju Božjih zakona u bračnom 
životu pripovijedaju nam i statistike. Roditelji ne će da s Bogom 
sarađuju u stvaranju novih ljudskih bića; ne će da gledaju u svakom 
novom djetetu dar Božji. Darove Božje odbijaju i vole gaziti Božje 
naredbe nego Kristu pribavljati novu braću za Njegovo kraljevstvo 
na zemlji i u raju.“ Pogled po zemlji otkriva nam pojave bijele 
kuge, ubijanje nerođene djece, divlje brakove, vjerolomstva, neza- 
koniro rastavljene i nezakonito nastale zajednice muža i žene, koje 
pred Bogom i Crkvom nijesu zakonite bračne zajednice nego sveze 
teško griješne. — Zar sve to ne izazivlje srdžbu Božju? 
x Dok je Bogu cijena za jednog samog čovjeka sama Presveta 
Krv Njegova Jedinorođenog Sina te bi morala već radi toga svaka 
ženitba služiti svrsi, da bude što više ljudi, jer ih Bog toliko voli i 
cijeni, zapažamo u mnogim mjestima upravo obrnuto. Život ljudski 
ne cijeni se, kako ga Bog cijeni i ljubi, nego se cijeni samo ukoliko 
odgovara računima lične udobnosti, egoističkom ugađanju i interesu 


bračnih drugova. Radi toga se lakoumno krše temeljni zakoni, ' 


s kojima je Bog uredio spolni život za stvaranje čovjeka. I to 
kršenje zahvatilo je silan mah. Gdjegod se pojavljuje, narod ne 
samo što Boga teško vrijeđa i izazivlje, nego on i samom sebi uskra- 


ćuje uvjete za nacionalni Život i priprema si sramotnu smrt radi 
toga, jer kukavično bježi od života, jer Život prezire! — — 


Prezir ljudskog života u neumjerenosti 


, ,Prezir života očituje i neumjerenost u piću. Kuda su stvari 
već dospjele mogli smo se iz strašne slike osvjedočiti, o kojoj su 
zaiebače novine povodom blagdana Bogojavljenja o. g. izvjestile. 
2 o. noći od blagdana na nedjelju doveli su redari na policiju u 
Zagre b preko pedesetak raznih potpuno pijanih ljudi, među njima 
4 rad roj žena i djevojaka, koje su bile isto tako potpuno pijane. 
" oje nijesu znale ni kazati kako se zovu; dvije su ležale pijane 

ez svijesti na pločniku; dvije druge su tupo buljile pred sebe te 


29 g Mojs, 1, 28. — 21 Cfr. n. pr. »K i j ČI 
< prag E psa nadbisku Ti ž rt dei sj: gov 
20. siječnja 1940, članak »Mali broj Katoličke jece u sarajevskim školama«, 

nijesu bile podobne da odgovore na stavljena pitanja; od dviju 
drugih jedna je pijana tražila smrt pod tramvajem dok se druga 
takoder pijana htjela baciti pod kotače vlaka." Zar nije to strašno? 
[ to samo u jednoj noći i samo u jednom gradu. Za te se znade, jer 
je zbog njihovih izgreda i javnog vladanja posredovala policija! 
Ali tko bi mogao sve pijanstvo u zemlji pregledati! Koliko ubojstava 
je u vezi s njime! Koliko tučnjava, koliko teških rana i osakaćenja, 
i koliko također osvetnih čina, koji su opet i sami opereni protiv 
Života! Koliko gorkih suza prouzrokuju ta pijanstva u obiteljima, 
koliko razbijene sreće, koliko nesretnih Života u njima i koliko 
kržljava potomstva! 

Zar to ne dokazuje, kako se malo kod nas cijeni život ljudski, 
najveće dobro iz Stvoriteljevih ruku? Od Boga smo primili svoj 
Život, da ga iskoristimo u Njegovoj službi i u Njegovu proslavu, € 
bismo putem života na zemlji postigli život vječni, život u najužem 
jedinstvu sa životom samog Boga. Čim dulji je život na zemlji u 
vjernoj službi Bogu, to ljepši i sjajniji će biti i život poslije smrti, 
Kako je dragocjen dakle svaki ljudski život; kako dragocjen svaki 
dan, dapače i svaki časak! Međutim očituje neumjerenost u piću i 
žalosna njegova pojava pijanstvo, da se to najveće blago zabacuje 
poput prljave blatne krpe; a čovjek koji je od Boga stvoren, da 
bude vladarom svijeta, i od Boga pozvan da bude djetetom Nje- 
govim, u pijanstvu sebe ponizuje još niže od životinja. Zar ne 
izazivlje i pijanstvo Božju pravednost ne samo nad čovjekom, koji 
griješi proti V. Božjoj zapovijedi, nego i nad narodom, kad pi- 
Janstvo u njemu postane opasna i široka pojava, jer je narođ 
sastavljen od pojedinaca, a kakvi su pojedinci takav je i narod! 
Koliko opet povoda, da razmišljamo, kako bismo odvratili srdžbu 
Božju, koja radi tih i takovih prestupaka Božjeg zakona diže svoju 
desnicu i hoće kažnjavati! — ( 

Da doista opravdan je poziv hrvatskih biskupa, neka se u 
čitavom Hrvatskom Narodu barem korizmeno doba ove i iduće 
godine do kraja iskoristi da se Bogu dade zadovoljština za narodne 
grijehe i opačine! Tko vjeruje da je Bog pravedan sudac, iz svega 
će se srca tome pozivu odazvati! Vjera nam govori, da se mora rad 
za sretnu budućnost naroda osloniti na milosrđe Božje i dobrotu 
Svevišnjega. Radi toga neka se pruži i Božjoj pravednosti pripravi 
zadovoljština od svih, koji vjeruju u Boga i ljube svoj narod! 


Grijesi protiv sloge i jedinstva 


Još jedna je stvar, koju Bog osobito voli i blagosivlje, ali je 
i u našem društvu vrlo malo imade. To je sloga i jedinstvo. 
Bogu su tri božanske osobe, ali među. a vlada najsavršenije 
jedinstvo, jer im je Božanska narav zajednička. U Kristu su dvije 


——— 


22 Cfr. »Jut. List« od 8. siječnja 1940, str. $. 

naravi, dvije volje, dvije djelatnosti, ali u njemu vlada najsavr- 
šenije jedinstvo, jer je u njemu samo jedna osoba, samo osoba Sina 
Božjega. U Crkvi Karoličkoj, koja je mistično tijelo Kristovo, ima 
bezbroj članova, ali u savrtenom vjerskom jedinstvu, jer su svi 
podložn; istom vrhovnom duhovnom poglavaru, svi vjeruju iste 
nauke, svi primaju iste Sakramente, svi imaju istu presvetu žrtvu 
Krista u sv. Misi, svi teže k istomu konačnom cilju, k jedinstvu 
s Bogom u istom društvu istog svetog raja. Sve, što dolazi od Boga, 
odrazuje i njegove osobine, u prvom redu jedinstv! Tko se ne divi 
jedinstvu u svemiru, jedinstvu ili harmoniji u našem planetarnom 
sistemu? 

Protiv jedinstva, koje Bog toliko ističe i toliko preporuča i 
zahtjeva, mnogo mnogo se griješi u ljudskom društvu, pa i kod nas. 
Istina, nije ni Božja volja, da moraju svi ljudi u svim stvarima isto 
misliti i isto htjeui, jer Bog je dao svakome čovjeku poseban um, 
posebnu volju i posebnu slobodu. Ali važiti bi morala zasada sv. 
Avgustina: In necessariis unitas, in dubiis libertas, in omnibus 
car:tas; jedinstvo .neka vlada u stvarima, što su svima potrebite; 
sloboda u onima za koje se potreba ne može dokazati; ljubav pak 
neka popraćuje sve! — 

Program je Kristove djelatnosti mir čovjeka s Bogom i mir 
među ljudima od čovjeka do čovjeka. Krist je knez mira! Mir bijaše 
njegov pozdrav, kad uskrsnu iz groba. Prvi dar što ga iza uskrsnuća 
ljudskomu rodu pokloni bio je sakramenat sv. Pokore, sakramenat 
pomirenja i mira. »Mir vam ostavljam«, govorio je apostolima, 
kad se uoči svoje smrti opraštao s njima, »mir svoj dajem vam, ne 
dajem vam ja, kao što svijet daje.«** Mir pretpostavlja jedinstvo 
u pravednosti, ljubavi i međusobnom poštivanju. Kod zadnje večere 
Isus se osobito molio, da bi to jedinstvo uvijek vladalo u redovima 
njegovih apostola i sljedbenika: »Da svi budu jedno, kao što ti, 
Oče, u meni i ja u tebi, da i oni u nama budu jedno, da vjeruje 
svijet, da si me ti poslao.«“ To jedinstvo bilo je doista ostvareno 
u prvim kršćanima. »A u mnoštvu onih, koji vjerovaše, bijaše jedno 
srce i jedna duša,« čitamo u Djelima Apostolskim." To je volja 
Božja i poziv, koji Duh Sveti neprestano i nama upravlja: »Pod- 
nosite jedan drugoga i praštajte jedan drugom, ako ima tko tužbu 
na koga; kao što je i Gospodin vama oprostio, tako i vi. A povrh 
svega toga imajte ljubav, koja je veza savršenstva. — / mir Kristov 
neka gospoduje u srcima vašima!«?* 

Sve togod dolazi od Boga, On sam i djela njegova i riječi 
njegove, upućuje nas na međusobnu ljubav, na mir u našim redo- 
vima, na slogu i jedinstvo. Međutim koliko se puta gorko osjeća, 
da u tome pogledu naše društvo nije odraz slike Božje! Tko bi 
mogao prebrojiti neprijateljstva i mržnje, koje samo razdvajaju te 
se radi toga protive Božjem zakonu. Hiljadu puta čuješ: »Ja mu ne 


23. Iv. 14, 27. — 2% Iv. 17, 21, — 25 Dj. Ap. 4, 32. — 26 Kol. 3, 13—15. 

želim ništa zla.« Ali kad se susreću ne pogledaju se niti pozdrave; 
oni »se srde«; ljuto, uporno, oholo i bezdušno ruše jedinstvo, koje 
Krist toliko voli i zahtijeva, Iste se bolne pojave zapažaju posvuda 
u javnom Životu, pa i među strujama u javnoj katoličkoj djelatnosti! 

I zato treba Bogu pružiti ekspiaciju! -— : 

Ali jedinstvo je potrebno i jednom narodu! Ne stvaraju 
jedinstva samo državne granice i diktatura i upravni aparat sa 
svojim zakonima i naredbama. Jedinstvo naroda mora biti plod za- 
jedničkih pogleda, zajedničkih uvjerenja i zajedničkog iživljavanja. 
To su centripetalne sile, bez kojih nema nigdje naroda, nego samo 
atomizirane gomile! Kako su pak i narodi Božje tvorevine, to je 
opet jasno, da je jedinstvo u.njima odraz Božjih zakona te se grijesi 
u tome pogledu osvećuju odmah na samim narodima. Zar nije naša 
1300 godišnjica ozbiljna opomena, da si i u tome smjeru ispitamo 
savjest i Bogu prikažemo uz ekspiaciju i djelotvornu odluku, da u 
narodu uvijek štujemo, razvijamo i njegujemo, što je po Božjoj volji 
Za njegov suvereni narodni život bitan uslov, a to je jedinstvo 
njegova duba i njegove volje! — 


IV. SURADNJA S KRISTOM U LIJEČENJU OD GRIJEHA 


Naša nada Isus Krist — posrednik Boga i ljudi 


. Zbilja kad samo pogledamo na sebe i oko sebe te vidimo, 
koliko se krši Božji zakon, koliko se zapostavlja i prezire i odbija 
Vrhovni Gospodar neba i zemlje, kako ružno se ponaša čovjek-stvor 
prema Stvoritelju svojemu, onda mora samo strah napuniti duše 
naše. Tjeskobna slutnja diže se u nama, koja nam govori: Sve to će 
svršiti zlo za pojedinca i za narod. Božjemu Veličanstvu nanose se 
uvrede, koje izazivlju pravednu osvetu. I danas mogu se opetovati 
riječi što ih Jozue svome narodu govori: »Ako ostavite Gospodina 
i služite drugim bogovima, On će se okrenuti od Vas i kazniti će 
vas i uništiti, nakon što vam je toliko dobra učinio.«"" Jedina nada 
Njegovo je milosrđe, koje ne pozna granica, kad se čovjek raska- 
jana srca pojavi pred Njim. Zato neka bude molitva naša: »Smiluj 
nam se, Bože, po velikom milosrđu svojem«, »Srca skrušena i po- 
nižena, Bože, ne ćeš prezreti.«"" »U tebe je oproštenje i radi zakona 
tvoga čekamo tebe, Gospodine«, »ako gledaš na bezakonja, Gospo- 
dine, Gospodine, tko će opstati?«** — »Izbavi me od neprijatelja 
mojih, Gospodine, k tebi se utječen, nauči me vršiti volju tvoju, 
jer si ti Bog moj.«" a 

Od Njegova milosrđa možemo pouzdano očekivati ne samo da 
će nam uvrede oprostiti, što smo ih Njemu nanijeli nego i kazne, 
što smo ih radi njih zaslužili. Žrtva, s kojom je sus Krist svoj život 
na križu Bogu prikazao, od neizmjernog je značenja za čovjeka: ona 
=: 

je dala Bogu potpunu zadovoljštinu za grijehe ljudskog roda; ona 
je uz to ljudski rod pomirila s Bogom; stvorila je također neiscrpivu 
riznicu milosti, da može čovjek njihovom pomoću postati djetetom 
Božjim i ući u sveti raj; ona je konačno omogućila, da si može 
čovjek na posve novim temeljima osnivati oblike za društveni život 
na zemlji; ona je ukratko početak čisto novog doba u bistoriji 
čovječanstva i najveći dogodaj u njoj. »Djeco moja, pišem vam, da 
ne griješite«, poruča sv. Ivan apostol u svojem prvom pismu te 
nastavlja: »4l: 1 ako tko sagriješi, imamo branitelja kod Oca, Isusa 
Krista, pravednika. I on je pomirenje za grijehe naše, i ne samo 
naše, nego i svega svijeta!«" 

Ne bi se moglo govoriti, da je Isus Krist pomirenje za grijehe 
naše, kad ne bi bio najprije Bogu prikažao i potpunu zadovoljštinu 
za njih. Covjek, pa bili i svi ljudi ljudskog roda najpravedniji, ne 
b: mogao toga nikada učiniti, jer je uvreda Božjeg Veličanstva bila 
prevelika. Zato je Isus Krist, Bog sam u ljudskoj naravi, u svojem 
milosrđu i u svojoj ljubavi zamijenio ljudski rod, preuzeo njegovo 


zastupstvo i u ime njegovo Bogu prikazao zadovoljštinu. »On po-. 


srednik Boga i ljudi, dade sebe u otkup za sve.«*  »Na njega je 
Gospodin položio grijehe sviju«,* i tvoje i moje i svakoga od nas; 
On, presveti, nevini, postao je Jaganjcem Božjim, koji uzimlje 
grijehe svijera**; On je postao za nas kletva," jer je grijebe naše uzeo 
na sebe te time preuzeo i prokletstvo, koje je kao posljedica grijeba 
Palo na nas. Za vidljiv znak toga prokletstva bio je razapet na 
križu; Židovi su naime smatrali svakoga prokletim, koji je bio 


obješen na drvo. »Proklet je od Boga svaki, koji visi na drvetu!«s*“ 


tako su govorili. Međutim »Bog pokaza svoju ljubav prema nama, 
što je Krist, kad bijasmo još griješnici, umro za nas.«?? »Vlastitoga 
Sina nije poštedio, nego ga je predao za sve nas.«* »U tom je ljubav, 
ne da smo mi ljubili Boga, nego da je on ljubio nas i poslao Sina 
svojega kao pomirenje za grijehe naše.«" 


Suradnja s Kristom bezuvjetno potrebna 


Posvuda nam govori Duh Sveti iz Sv. Pisma, kako je Isus: 


Krist mjesto nas ono učinio, što je bilo ljudskom rodu nemoguće. 
No iz toga pak nikako ne slijedi, da hiiko nije više diam, da či 

koru Za svoje grijehe i Bogu prikaže zadovoljštinu za njih! Sasma 

rivo bi mislio, tko bi tako mislio. Isus Krist je doduše Bogu zado- 
voljio za sve grijehe, ali da nam bude ta njegova zadovoljština 
spasonosna, treba ispuniti uvjete, što ih je on postavio. Njegova je : 
volja, da u oslobođivanju od grijeha i zadovoljavanju Božjoj Pra- 
vednosti za njih svaki čovjek u poslu svojih grijeha surađuje s njime. 
Prirodno je doista, da kad je On za spasenje griješnika sve uvjete: 

ispunio, i grešnik sa svoje strane određene uvjete ispuni, da se od 
grijeha oslobodi, s Bogom pomiri i Njegovoj pravednosti zadovolji. 
Ti su uvjeti najprije vjera, jer bez vjere nema uopće spasenja; zatim 
ajanje za grijehe, jer bez kajanja nema odrješenja od njih; zatim 
iskrena sveta ispovijed, jer je sam Krist u tu svrhu ustanovio sakra- 
menat sv. Pokore; konačno pokornička djela, što ih ispovijednik 
naloži. Treba dakle s Kristom sarađivati, da se zadovoljština, što 
ju je On za grijebe Bogu prikazao, i nama primjeni. Lijepo uči sv. 
Pavao: »Ako smo baštinici Božji, a subaštinici Krista, treba da 
s Kristom i trpimo, da budemo s njime proslavljeni.«! Držimo to 
uvijek na pameti; to je važna nauka. Ništa na svijetu ne bi nam 
smjelo biti preteško, da primimo i iskoristimo za pokoru, za zado- 
voljštinu za grijehe, kad vidimo, koliko je za svakoga čovjeka 
najprije Isus trpio, da nam odrješenje od grijeha učini mogućim! 
Vrlo važno je, da budemo svijesni koliko znači pokora ili 
zadovoljština pred Bogom. Da postigne grešnik oproštenje svojih 
grijeha, mora da se za njih on sam lično kaje; on sam lično mora 
stvoriti čvrstu odluku, da ne će više Boga uvrijediti. 
U tome ga nitko ne može zamijeniti. Istina, drugi se mogu 
Bogu moliti za nj, da se obrati i za grijehe pokaje, mogu za nji 
dobra djela Bogu prikazivati, i time njemu isprositi milost, da se 
s Bogom pomiri. To je vrlo dobro, i molitve i dobra djela za obra- 
ćenje grešnika svima se najtoplije preporučaju. Ali djelo samog 
ajanja grada uz pomoć milosti Božje na samog grešnika. Na nj 
spada također zadovoljština za grijebe, jer tko vrijeđa dužan je 
dati i zadovoljštinu, koju pravednost zahtijeva! Radi toga i vidimo, 
da se zadovoljština za grijehe u sv. Ispovijedi nalaže samome 
grešnika, niti je dopušteno, da sakramentalnu zadovoljštinu koji 
drugi u ime njegova preuzme i obavi. 
Međutim u sakramentu sv. Pokore opraštaju se doduše grijesi 
i vječna kazna, ali ne opraštaju se uvijek sve vremenite kazne, koje 
Božja pravednost radi nanesenih uvreda zahtijeva. To očito po- 
tvrđuje čistilište, u kojem nema više mjesta ni najmanjem grijehu 
u nijednoj duši, ali su duše podvržene teškim pokorničkim mukama, 
koje im Božja pravednost nalaže u zadovoljštinu za nekadašnje 
grijehe u Životu na zemlji. Isto nam pokazuje način, kako Crkva 
postupa s grešnicima. U staro doba određivala je dugotrajne i 
javne pokore, koje su morali grešnici prije ili iza odrješenja preu- 
zimati i obaviti. Nema sv. Ispovijedi bez pokore ili zadovoljštine 


ni danas. 
Zadovoljavanje za grijehe 


Iz svega također slijedi, da se mogu vremenite kazne, što smo 
ih radi svojih grijeha zaslužili, s. dobrim djelima, koje Bogu u za- 
dovoljštinu prikazujemo, otkupiti ne samo u vezi sa sv. Ispovijedi 

nego i neovisno od nje. 'To vrijedi ne samo za pojedince, Nego i za 
zajednice pa i za čitave narode. Ninivljani su radi svojih grijeha 
zaslužili, da budu od Boga kažnjeni, ali kad su bili PO proroku 
Joni pozvani, neka čine pokoru i neka se obrate od svojih zlih djela, 
te su oni proroka slušali, Bog je od svoje namjere odustao | smilovao 
im se. 

X Pokornička dobra djela očuvala su dakle Ninivljane od pro- 
Pasti, u koju bi bili stalno zapali! Svoj postupak nam Bog preko 
proroka Jeremije jasno ističe: »Ako se narod odvrati od zloće, za 
koju sam mu kaznu zaprijetio, kazna ne će ga stići.«"* U ime Božje 
upozorio je Daniel kaldejskoga kralja Nabukodonozora na slijedeće: 
»Otkupi se milostinjom od svojih grijeha i djelima _ milosrđa od 
svojih zlodjela; ako to učiniš, možda Ti Bog grijehe oprosti.«t 
Dobra djela imaju kod Boga veliku moć. »Blaženi milosrdni, jer: će 
oni milosrđe postići«,“ rekao je Isus, i zato gledamo kako ona 
donose grešnicima obraćenje, obiteljima i narodima blagoslov Božji. 
Ali treba ih obavljati, ne iz taštine, jer taština zazire od Boga, pazi 
samo na sebe i izazivlje samo pravednost Božju; ne iz taštine, da te 
drugi vide i da te hvale i odlikuju, nego dobra djela treba obavljati 
samo radi Boga, u našem slučaju u duhu pokore, kao zadovolj- 
štinu za Njemu nanesene uvrede, da nam Bog grijehe oprosti i 
izbriše vremenite kazne, što smo ih PO njima zaslužili. Ako grešnik 
dobra djela u duhu pokore obavlja, ona će ga spasiti; ako ih pra- 
vednik u duhu pokore obavlja, ona će mu kod Božje pravednosti ne 
samo brisati vremenite kazne nego će mu umnožavati Život Božji 
i pripremati mu sve veće blaženstvo u svetom raju. 


—— Dobra djela 


. Svaki ima mogućnost da vrši dobra djela. Dobra djela su 
molitva, post, milostinja; dobra djela su podupiranje župne crkve, 
sv. Misija, sveć. podmlatka, dobre štampe, katoličkih institucija; 
dobra djela su pomoć bližnjemu u njegovoj bolesti, u njegovoj 
Žalosti, u njegovoj nevolji; zaštita sirotinje, posredovanje rada, 
pobijanje nepravde i lihvarstva j iskorišćivanja radnika i djece; 
dobra djela i te kako su strpljivo podnašanje bolesti na sebi i na 
drugima, strpljivo podnašanje smrti u obitelji, ove ili one nesreće 
u domaćoj kući, oskudice, siromaštva, studeni, vrućine, suše, raznih 
vremenskih nepogoda u polju i vinogradu, napadaja zlih ljudi, ne- 
pravednog ogovaranja i klevetanja i uopće svih protivština, za koje 
je Isus rekao: »Tko hoće da ide za mnom, neka se odreče sebe i 
uzme križ svoj svaki dan i ide za mnom«"*; dobra djela su obrana 
svete vjere i vjerskih ustanova u javnosti, neustrašivo priznavanje 
katoličkih načela, pobijanje vjerskih zabluda, psosti, ružnog govo- 

renja i nemoralnih pojava, protuvjerskih i nećudorednih novina. 
Dobra djela su opros4. O koliko, koliko se prigoda dnevice sva- 
komu pruža da vrši u jednoj ili drugoj formi u duhu dobra djela, 
zadovoljava Božju pravednost i zazivlje Božji blagoslov. 


Sjedinjeni s Kristom 


Dobra djela makar bila prividno najneznatnija, imat će pred 
Bogom najveću vrijednost i najveći uspjeh, ako ih čovjek obavlja u 
stanju posvećujuće milosti, kao dijete Božje i živi član Crkve, kojoj 
je glava Krist. »Ostanite u meni | ja u vama«, pozivlje neprestano 
Krist svakoga Od nas i naglasuje: »Ja sam trs, vi loze; koji ostaje 
u meni 1 ja u njemu, on rodi mnogi rod, jer bez mene ne možete 
ništa učiniti. Ako ostanete u meni i moje riječi ostanu u vama, što 
god hoćete, tražite i bit će vam!«" Te Isusove Tiječi neizmjerno su 
važne, jer nam zorno kažu, kako treba da vršimo svoja dobra djelu, 
da postignu otpust vremenitih kazni, ako ih Bogu prikazujemo kao 
zadovoljštinu za grijehe; Njegov blagoslov u Životu; napredak u 
ljubavi 1 u jedinstvu s Njime. Radi toga uči i sv. Pavao: »I sve 
štogod činite riječju ili djelom, sve činite u im= Gospodina Isusa, 
hvaleći Bogu Ocu po njemu!«* U ime Isusa dakle treba Živjeti 1 
raditi, sjedinjujući svoj Život s Njegovim. To će biti, doklegod je 
svaki od nas Živa grana na trsu, koji je On; doklegod se čuvamo 
grijeha, da ostanemo živi udovi u tijelu, kome je On glava, jer se 
tada prelijeva sva vrijednost njegova života i sva vrijednost nje- 
govih djela na naša dobra djela. Uvijek s Isusom, neka bude naša 
lozinka, uvijek radi Isusa, uvijek k Isusu! — A 


Značenje sv. Mise 


Sjedinjenje naše s Isusom ostvaruje se osobito kod sv. Mise. 

U sv. Misi svećenik na oltaru prizivlje kod Pretvorbe Isusa; koji se 
kao Bog i čovjek nalazi u slavi nebeskoj na desnici Očevoj, na 
oltar, i prizvan na oltar prikazuje se Isus na nekrvavi način kao 
Žrtva pod prilikom kruha i pod prilikom vina Bogu za nas. Sve- 
ćenik omogućuje Isusu tu žrtvu i svi, a to je ono što je najvažnije, 
koji su pobožno kod sv. Mise, od svećenika do vjernika u crkvi, 
riključuju se Isusu kao glavi svojoj te se s Njime zajedno i ori 

kao Žrtva Bogu prikazuju. Što su kod toga čišće njihove nakane, 
što čišća je njihova volja, da bi bili s Isusom bezuvjetno podložni 
Božjoj volji, i Što jača i savršenija je njihova spremnost, da poput 
Isusa volju Božju, pa makar nalagala muke i teški križ, prihvaćaju 
i provode, to veći su plodovi, što ih od Presvete Žrtve crpe. Ni 
jedno dobro djelo ne može se isporediti sa sv. Žrivom, koju čovjek, 
sjedinjen u pravom raspoloženju s Isusom u sv. Misi | :pri- 
kazuje. Sjedinjen s Isusom on je s Njime i sam svećenik. asnijeg 

i svetijeg mjesta u vršenju dobrih djela ne može zauzeti, "To vrijedi 
za muškarce i Ženske. Isus dodule lično ne može više trpjeti, ali 
Njegovo trpljenje postaje trpljenje svih onih, koji su s Njime sje- 
dinjeni te sađinjavaju tijelo, kome je On glava, Radi toga Isus u 
tim vjernicima, koji sačinjavaju Njegovo tijelo, nastavlja trpljenje 
i danas te je progonjen, »Svi koji su Kristovi, govori sv. Pavao, 
«razapeli su tijelo svoje«"*, jer su strasti i požude njegove mrtvili i 
pobijali, jer su protivštine strpljivo podnosili, jer se napadajima 
i progonstvima radi Isusa izlagali. Zato nas sve i pozivlje isti sv. 
Pavao: »Molim vas dakle, braćo, milosrdem Božjim, da prikažete 
tjelesa svoja u žrtvu Živu, svetu, ugodnu Bogu!«" To činimo, ako 
smo dubom i voljom u životu sjedinjeni s Isusom, a sv. Misa, kojoj 
pobožno  prisustvujemo, sve nam to izravno omogućuje, Nema 
dakle nijednog načina, koji bi naša dobra djela pred Bogom učinio 
ugodnijima i vrijednijima od načina, kad ih sa sv. Misom Bogu 
prikazujemo, jer je već sv. Misa djelo božanske vrijednosti. Nema 
pred Bogom ni sverijeg čina za zadovoljštine za grijehe od sv, Mise 
koja se kao pomirbena Žrtva Bogu prikazuje! O kako bi ljudi sv. 
Misu cijenili, kad bi bili duboko svijesni, što ona znači i što im ona 
daje! Nijedan ne bi izostavljao po nemarnosti i bez povrede svojih 
dužnosti samu jednu svetu Misu! Crkve naše bi bile za vrijeme sv. 
Mise i na radne dane prepune. 


Zadovoljavanje za grijehe drugih 


Bog je u svojoj dobroti dopustio, da možemo zadovoljštinu 
Njemu prikazivati ne samo za grijehe svoje nego i za zlodjela 
drugih. Isus sam je to učinio. Isto je učinila i Prebl. Djevica Marija, 
jer na njoj nema ni sjene ni najmanjeg grijeha. Svoj Život i svoje 
trpljenje prikazala je u jedinstvu s Isusom za druge, za spasenje 
naše.Od zadovoljštine, koju je Isus za ljudski rod prikazao, a ona 
je po svojem bogatstvu i po svojoj vrijednosti neizmjerna i neis- 
crpiva, neprestano uživa blagodati svaki od nas: U sv. Krštenju 
opraštaju mu se istočni grijeh i svi ostali grijesi, ako se Krštenje 
prima u odrasloj dobi, s grijesima opraštaju mu se i vremenite kazne, 
a sve to na temelju zadovoljštine Isusove; slično biva u sv: Ispo- 
vijedi, slično i u Sv. Misi Sv. Crkva dijeli oproste od vremenitih 
kazni, koje smo za svoje grijehe zaslužiil, ako ispunimo određene 
uvjete. Ona to čini jer je ovlaštena, da može iz neizmjerne riznice 
Kristovih zasluga zadovoljštinu, koju je On za ljudski rod Bogu 
prikazao, nama primjenjivati. Tko ispuni propisane uvjete, po- 
lučuje oprost od vremenitih kazni, ali n€ na temelju svoje zadovolj- 
Štine, nego na temelju zadovoljštine Isusa Krista. 

U sv. Pismu čitamo, da je bio Bog spreman poštedjeti ona 
skroz pokvarena mjesta Sodome i Gomore, kad bi se bilo u njima 


4 Gal. 5, 24. — % Rim. 12,1. 


20 


našlo samo deset pravednika. Ali ih nije bilo. Radi toga je izbavio 
iz njih Lotovu obitelj, dok je narod u Sodomi i Gomori radi nje- 
govih grijeha uništio vatrom i sumporom."" Iz toga slijedi, da mogu 
dobra djela pravednika kazne odvratiti od zajednice, kojoj oni 
pripadaju. Kad je bio Jeruzalem u neposrednoj pogibli, da ga 
Asirci zauzmu, izjavio je Bog po proroku Izaiji da će radi Davida 
taj grad od neprijatelja osloboditi i spasiti! Stalno je dakle da 
Bog oprašta kazne, koje su drugi zaslužili na pr. obitelj, narod, 
država, ako u odnosnoj zajednici prikazuju pravednici svoja dobra 
djela Bogu kao zadovoljštinu za grijehe i uvrede same zajednice. 
To je u svijetlu prije iznesenih nauka o značenju zadovoljštine i 
sv. Mise od neizmjerne važnosti za život obitelji i naroda. Koliko se 
puta događa, da Bog poštedi jednu obitelj radi svetosti i žrtava 
kćeri ili sina, koji se odijelio od svijeta te se možda negdje daleko 
za svoju obitelj Bogu prikazuje! Koliko puta opet, da Bog vlada 
s jednim narodom po svojem milosrdu mjesto po svojoj pravednosti 
radi toga, jer se našle svete duše, koje svoj pokornički život Bogu 
prikazuju kao zadovoljštinu za grijehe svoga naroda. Općinstvo 
svetih velika je stvar! Tko bi mogao pregledati uplive, koje provodi 
čudotvorna snaga sv. Mise i sa sv. Misom sjedinjene zadovoljštine 
na Širenje vjere u misijama, na događaje u svijetu i u životu velikih 
i malih naroda! Na sudnji dan bit će nam sve te tajne otkrivene i 
zasjat će pred nama kao divovski vođe svjetskih preokreta i do- 
gađaja stanovite duše, za koje danas nitko ne zna, jer su u vezi 
s Kristom i sa sv. Misom po svojem poniznom, mukotrpnom, po- 
korničkom zadovoljavanju djelovale na Božje milosrđe, te je tok 
historije pojedinih naroda pošao čisto drugim putem nego bi bio 
morao, kad bi njim Božja pravednost vladala! 


V. ZA SPAS I SREĆU HRVATSKOGA NARODA 


Eto, svi ti veliki pogledi, koji nam otkrivaju neizmjernu 
snagu osobito u sv. Misi po Kristu posvećene Bogu prikazane za- 
dovoljštine treba da budu i nama zvijezdom vodiljom u radu za 
duhovnu obnovu svojih vlastitih duša ali i duše odnosno života 
Hrv. Naroda. Njegov veliki jubilej potiče nas na zahvalnost prema 
Bogu i prema njemu. Zahvalnost prema Bogu pretpostavlja iskrenu 
i odlučnu volju, da ćemo tako Živjeti, da postane naš život Bogu 
predmetom veselja i zadovoljstva! Zahvalnost prema Hrvatskom 
Narodu zahtijeva, da mu pribavimo i zasiguramo sve obilje Božjeg 
blagoslova, jer: »Dobro narodu, komu je Bog njegovim Gospo- 
darom.«5* Premda bio i malen i neznatan, pod Božjom će zaštitom 
velika djela izvesti i nijedna neprijateljska sila neće mu naškoditi! 


50 y_Mojs. 18, 32 ss. — 51 4 Kr. 20, 6. — 5? Ps. 143, 15. 


Euharistijski kongresi 


Nije taj način zadovoljavanja Bogu za nas nešto novo, Kroz 
godine drže se na svim stranama teritorija Hrvatskog Naroda 
brojni cuharistijski kongresi. Priređuju se iz čiste nakane, da slavimo 
Krista u Presv. Olt. Sakramentu. Stotine i stotine hiljada našega 
naroda učestvuvalo je već kod njih. Nije bila hladna znatiželja, 
koja ih je dovela u mjesta kongres. Bila je to težnja, da še tom 
prigodem s Kristom sjedine u sv. Pričesti; da budu s Njime sjedi- 
njeni u svečanoj zajedničkoj sv. Misi, s Njime sjedinjeni takoder 
kod procesije, u kojoj nastupa kao vladar duša. Kristu se davala 
najveća čast u dušama i u javnosti; javno se Bogu od hiljada pri- 
svinih pjevala pjesma zahvalnica; javno se Presveto Srce Isusovo 
molilo, da nam bude radi naših grijeha milostivo i blago; Njemu 
se narod posvećivao, prije nego je otišao kućama svojim, i Njegov 
ga je blagoslov kod tih zgoda otpraćivao. Da, naši euharistijski 
kongresi nijesu bili samo odraz naše vjere, odraz zahvalnosti i svetih 
odluka, nego služili su također ekspiaciji za narodne grijehe! Zar 
ne smijemo utvrditi, da se i toj ekspiaciji moramo zahvaliti, što 
barem do sada naša zemlja nije uvučena u rat nego uživa blagodat 
mira, i što se Hrvatskom Narodu otvorili putevi k njegovoj slobodi? 


Prema primjeru BI. Nikole Tavilića 


Divan primjer zadovoljavanja Bogu daje nam također naš 
BL Nikola Tavilić. Izašao je iz plemićske obitelji i svijet na putu 
ugodnosti i časti bio mu je otvoren. Međutim on se povukao u- red 
sv. Franje, da u njemu Bogu prikaže svoju slobodu, svoju volju, 
način rada i način Života. Cilj njegovih težnji bio je, da postane 
ono isto, što je sv. Pavao kazao o sebi: »S Kristom sam razapet na 
križu. A ja više ne živim, nego živi u meni Krist«."* On se potpuno 
odrekao sebe, da se poput Krista dnevice sjedinjen s Njime u sv. 
Misi Bogu prikazuje kao žrtva za obraćenje grešnika-krivovjeraca 
i spasenje duša. Radi toga ga vidimo kao misijonara u Bosni, gdje 
nasljeduje Krista, hodeći u Bosni, kao on u Palestini, od mjesta do 
mjesta, da kroz dvanaest godina propovijeda objavljene istine i 
pobija vjerske zablude. Iza Bosne vidimo ga u Jeruzalemu, i opet 
je njegova želja, da se za spas muslimanskih Arapa izravno kao 
žrtva Bogu prikaže. Nema ni najmanje sumnje, da su tu njegovu 
želju njegovi starješine poznali i udovoljili njegovoj molbi, da se 
Po to izloži sigurnoj mučeničkoj smrti. Morali su biti po sri- 
jedi vrlo važni razlozi, kad su mu dali ru dozvolu, jer inače vrijedi 
pravilo, koje postavi sam Isus i prema kojemu se ravnao i On sam: 
»Kad vas stanu progoniti u ovom gradu, bježite u drugi«." Nije 
dozvoljeno, da bi tko smio lakoumno tražiti mučeničku smrti 
Međutim BI. Nikola Tavilić pošao je, ovlašten od svojih starješina, 


5% Gal. 2, 19. 20. — 5% Mt. 10, 23. 

dobrovoljno pred vjersku poglavicu muslimana u Jeruzalemu, da 
pred njim oštro osudi Muhameda i njegove nauke, Dakako da je 
bio radi toga uhvaćen i, jer nije htio da se odreče Krista, živ rasko- 
madan. Ispunila mu se želja, da umre za spasenje duša u Jeruzalemu, 
gdje je i Isus za istu svrhu na križu umro.# . 
Koliko junaštvo, koliku nesebičnost, koliku ljubav prema 
Bogu i bližnjemu odrazuje ta njegova želja i odluka! Njegov pri- 
mjer zove i nas, da se kao žrtve Bogu prikazujemo za uvrede, koje 
se u redovima Hrv. Naroda Njemu nanose, i da nestanu iz njih 
osobito one mane što su bile sprijeda navedene. Kad bi prestala 
samo bogomrska psost, koliko grijeha bi bilo u našem narodu manje, 
a mjesto toga koliko blagoslova Božjega više! Kad bi se posvuda 
ljudski život i ljudsko dostojanstvo onako štovalo i cijenilo, kako 
ga Bog štuje i cijeni, kako bi drukčiji izgledali odnosi prema vla- 
stitoj ličnosti, prilike u bračnom životu i obitelji, pogled na potom- 
stvo, snošaj čovjeka prema čovjeku. »S velikim počitanjem se vladaš 
prema nama«,"" tako nam sv. Pismo govori o Bogu; naša je dužnost 
da tako činimo i mi! Kad bi posvuda vladalo duboko uvjerenje, 
koliki je dar Božje dobrote za svakoga čovjeka sveta katolička vjera, 
s kolikim ogorčenjem bi se odbijalo sve, što se s tim darom bilo 
kako sukobljuje, od sokolske Tyrševe do njoj srodne komunističke 
ideologije," od pojava moralne dekadencije u kupališnim i klima- 
tičkim mjestima do onih u kinima i noćnim lokalima, od vjerskog 
nehaja u privatnom životu do izazova katoličkih načela u javnosti! 


5 Cfr. Dr Fra B. Polonijo: »Blaženi Nikola Tavilić«, Zagreb 1939. Str. 


132-—154. — 5% Mudr. 12, I8. .. Bo 
57 Srodnost je očita. Komunizam je najgrublji materijalizam, primjenjen 
na sve grane ljudskog života. Sokolska Tyrševa ideologija, precizirana u sokol- 
skom službenom pragmatičkom spisu »Purevi i ciljevi«, postavlja se sa svim 
svojim temeljima na darwinističke zasade evolucije i selekcije i borbe za opstan 
Evo nekoliko zasada iz spomenutog spisa: »U svojim opštim shvatanjima 
i pogledima na život Sokolstvo usvaja zakon evolucije kao osnovni priroc 
zakon večnog razvijanja, ..« — »Sa ovim treba dovesti u vezu zakon selekcija«. 
— >»Sokolstvo je dužno da jednako poštuje svako versko_uverenje i uma i 
ispoljavanje svakog sek uverenja i osećanja...< — sum o bira 
“postignemo uzgojem kojemu je osnova... vlastiti sud svakog pojedi E 
čovjeka. ..« — »Sokolstvo smatra, da je vera najsvenji deo unutrašnjeg .- 
svakoga pojedinca...e — »Nema u narodu kakve druge moralne snage, koja 
bi j ideji bila ravna...« s . KEKS 
' Bike oro skin zasade sokolske ideologije, koju je kai Eritije 
s punim pravom dužnosti osudio te je ta osuda još ki me rama B 
svaka od: navedenih zasada heretička je nauka i u oštrom sukobu hh 2 pošla 
Ox poe doan T mije zoo 
i im je darwinistički materijalizam 4 : A 
Piljđaji pain valjanu istinu, sve vječno valjane ne pan Ki 
su Eda njima svi pogledi na život podvrženi evoluciji i se čv u rike 
vjerski su im principi samo relativne vrijednosti, koja craje od, aag kreke 
i mijenja se od čovjeka do čovjeka, od_ reg J Miseoa, Kledke 
duge rta i Ea bi čovjek ho ianako vrijednos i indijski kuh 
i i mu je konse rijec 4 
i gi katolicizam, Što je ne samo bogohuljenje nego prava ludost 

Trestruki cili duhovne obnove 


. Neka bude naša odluka, da ćemo iskoristiti Kto svetije doba 
pripremanja za proslavu našega jubileja kao zadovoljštinu za naše 
narodge grijehe. 

Trostruki cilj mora kod toga svakomu od nas lebdjeti pred 
duhom: prvo, da se oni grijesi iz narodnog života uklone; drugo, 
da se od Boga isprosi oproštenje vremenitih kazni; treće, da se 
pobija sve, što narodnim grijesima pogoduje. 

. Prvo spada na pojedince koji griješe. Oni treba da upoznaju 
svoje stanje, da se pokaju i u dobroj svetoj Ispovijedi pomire 
s Bogom, a onda da u čvrstoj odluci sklonost na grijeh ili griješni 
običaj iz sebe iščupaju. Na tom putu neka im pomogne naša mo- 
lirva! Molimo se dakle mnogo za popravak njihova Života. Idimo 
često k sv. Misi i sv. Misu prikažimo Bogu za njihovo obraćenje. 
A BL Nikola Tavilić neka prosi za njih i neka naše molitve 
podupire! 

. Za oproštenje vremenitih kazni radi narodnih grijeha _naj- 
uspješnije ćemo raditi, ako obavljamo baš u tu svrhu dobra djela, 
kako su bila prije navedena, te ih-u ime Isusovo, povezana sa sv. 
Misom, kojoj lično ili u duhu prisustvujemo, Bogu kao zadovolj- 
štinu prikazujemo. Pomirbena dobra djela neka se protežu na sve 
narodne grijehe ne samo sadašnjice nego i čitave prošlosti Hrv. 
Naroda, da mu Bog oprosti sve dugove, što ga pred Njegovom 
presvetom pravednošću terete. Činimo to svaki dan. Korizmeno 
doba neka bude toj ekspiaciji još posebice posvećeno! Poziv i molba, 
da se ro čini, neka prelazi od čovjeka na čovjeka; mladež neka se 
priključi toj velevažnoj svrhunaravnoj pomirbenoj akciji; djecu 
neka se za nju oduševi, da danomice rade za njezine ciljeve; neka 
se priređuju i posebne pokorničke pobožnosti u naknadu za narodne 
grijehe — a bl. Nikola Tavilić neka bude zaštitnikom naše pomir- 
bene akcije, da postane njegovim zagovorom izvorom najvećih 
duhovnih i vremenitih dobara za Hrvatski Narod! 

Na trećem mjestu nalazi se neumoljivi, ustrajni, razboriti rad 
za istrijebljenje narodnih grijeha. Možda ne će biti taj rad tako 
brzo okrunjen željenim uspjesima. To nas ne smije smetati. Taj 
rad je apostolski rad, služi Bogu i Njegovoj proslavi te mora uro- 


i bezgrapnost. Uz to prema istim zasadama vjera nema mjesta u javnosti; ona 
je privatna stvar svakoga pojedinca, pa spada dosljedno »kao najsvetiji deo« 
samo u najdublju unutrašnjost njegovu. 

Nije radi toga ni čudo,,što je »Soko« u broju mjeseca ožujka prošle godine 
napisao blasfemiju, da je »na krstu umirao ismejani sin drvodelje iz Nazareta. ..« 
Svaka komunisučka revija bi to isto napisala! Upravo je neshvatljivo, kako si 
može ta ideologija još prisvajati pravo egzistencije usred : katoličkoga naroda 
kakav je Hrvatski Narod, kojemu — nuzgredno spomenuto i to — po svojoj 


političkoj koncepciji negira i svetinju nacionalne suverene individualnosti re se. 


radi toga koli s vjerskog toli s hrvatskog stanovišta u koliko to o njoj ovisi, 
nalazi u borbi do istrage protiv njegal 

ui orife ili kasnije svojim plodovima. On je za duhovnu obnovu, 
diti prije ili ko biskupi zamišljaju, bezuvjetno potrebit. | 
e Dio toga rada sačinjavat će pučke sv. misije, koje će se po- 
d 2 Župana na teritoriju Hrv, Naroda održati. U Krčkoj bisku- 
de gs očet će jesenas. U područje istog rada spadaju Euharistijski 
ik m. koji će se u hrvatskim biskupijama tečajem ove godine 
konE ni U nacrtu ih ima barem dvanaest, Kod nas priredit će se 
HD čitavu biskupiju u Baški u nedjelju dne 30. lipnja, dok će se za 
Petrovo 0. g. posvuda, gdjegod ima u Hrvatskoj domovini crkava 
ili crkvica na ćast sv. Petra, kod tih crkava što svečanije proslaviti 
spomen poziva, što ga je Papa Ivan VIII. g. 879 upravio Hrvatima: 
»Budite vjerni Bogu i sv. Petru do smrti!« Ta proslava neka pokaže, 
da su Hrvati u istinu narod sv. Petra, narod katolički. Taj spomen 
proslavit ćemo na otoku Krku u Garici i u Gabonjinu, na otoku 
Rabu u Supetarskoj Drazi! 


Katolička Akciia 


Uz to će se sva pažnja posvetiti izgradnji Katoličke Akcije, 
Ona je čisto vjerska organizacija, u najužoj vezi s hierarhijom, radi 
toga i dionica posebne Božje zaštite. Ona je Hrv. Narodu potrebna 
kao ribi voda ili čovjeku zrak, jer ona ima svetu svrhu, da uz pomoć 
Božju uklanja iz njegove sredine sve narodne mane, koje njegov 
nacionalni život ponizuju. Radi toga nalazi se u najljepšoj vjerskoj 
i narodnoj službi svaki onaj, tko Katoličkoj Akciji iz duše pripada. 
Ali ona traži samo ljude apostolskog duha poput onoga, kome se 
divimo u Bl. Nikoli Taviliću; ljude s jedinom ambicijom, da ne- 
sebično sami iščezavaju, dok se Žrtvuju za interese Božjega kra- 
ljevstva. : m 
Ne bi bilo prava rada za duhovnu obnovu, niti prava rada 
u Katoličkoj Akciji, kad se ne bi istovremeno izgrađivala svijest 
karitativnih dužnosti prema bližnjemu u njegovim brojnim nevo- 
ljama. Nevolja je mnogo; mnogo je siromaštva i nezaposlenosti, 
mnogo sablazni i vjerskih pogibli, i poviše mnogo raznih faktora, 
koji podmuklo i podzemno sve te nevolje iskorišćuju, te Šire još 
veću, da najveću nevolju — otuđenje Isusu i Njegovoj Crkvi! 
Buđenje karitativne svijesti i organiziranje karitativne djelatnosti 
neka svijetu pokaže, da Crkva ne zna samo istinu učiti, braniti i 
Prosvjetu širiti, nego i bijednika ljubiti, štititi, tješiti i pomagati! 

Prema Božjim nacrtima za Hrvatski Narad 

Prekrasan je program naše velike duhovne obnove. Provo- 
dimo ga svi iz uvjerenja i radosna srca, hez razlike staleža, spola 
i starosti. To je u ovo doba naša dužnost i najljepša zadaća. Vršenje 
Ove dužnosti vodi nas izravno u nacrte, što ih Bog već od vječnosti 
s Hrv. Narodom spaja. I o Hrvatskom Narodu imao je Bog svoju 
misao i svoju ideju još prije nego je uopće čovjek stvoren bio. 

Krasna je bila ta ideja u svijetu Božjih misli. Divimo se njezinoj 
ljepoti, kad ju gledamo kako je ona tečajem vjekova Prelazila u 
Konkretnost i život. Dala je Hrv. Narodu domovinu uz lijepo more 
kakve nema nijedan slavenski narod, Netom se nastanio u svojoj 
novoj domovini, otkrila mu je veličinu Katoličke Crkve i Otvorila 
mu vrata u njezin hram. S njime kao prvim narodom u Europi 
sklopio je zamjenik Božji na zemlji, Papa u Rimu, međunarodn; 
ugovor, s kojim mu zajamčuje svoju zaštitu, ako se bude čuvao 
nepravednih navalnih ratova u zemlje drugih naroda. Koliko 
odlikovanje za Hrvatski Narod! . Hrvatski narod držao se t 
ugovora sve do danas. Postao je narodom sv. Petra, za koji 
se Papa Ivan VIII posebice molio; njegovi vladari Primili su 
Kraljevsku krunu iz Rima — a kad su turske najezde ugrožavale 
kršćansku vjeru, stotine hiljada svoje djece je Žrtvovao, da 
ostane Predziđe kršćanstva, kako ga je tako sam Papa Leo X 
nazvao! Mnogo je trpio tečajem dugih vjekova u svojem dosa- 
dašnjem narodnom životu..Najviše je trpio, kad je Božjoj praved- 
nosti podmirivao kazne, što ih je bogumilska hereza izazvala, Što 
ga čeka u budućnosti? Iz pogleda u njegovu prošlost smijemo za- 
Ključici, da ima Bog s njime svoje posebne nacrte. Veliko poslanstvo 
mu je povjerio kao narodu sv. Petra. Radi se sada o tom, da se za 
to poslanstvo što ljepše pripravi. 

Njegova jubilarna 1300 godišnjica govori nama kao da nam 
sam Bog govori: »Evo sad je vrijeme najprijatnije; evo sad je vri- 
jeme spasenja!«" Krist hoće naše narodne redove, »da ih otkupi 
Od svakoga bezakonja i da očisti sebi narod izabrani, koji revnuje 
za dobra djela«."" Isus nas zove! Pođimo dakle i učinimo sve, da 
bi bila duhovna obnova potpuna, da bi i Hrvatski Narod iskusio 
na sebi, što je Bog svojemu narodu u starozavjetno doba govorio: 
»I upoznat ćeš da je Gospodin, Bog tvoj, Bog jak i vjeran; upoznat 
ćeš da je milostiv onima, koji ga ljube i vrše njegove zapovijedi; 
do tisućeg pokolenja drži im ono što im je obećao«." : 


Uj 
U Krku, na blagdan Očišćenja Marijina, dne 2. veljače 1940. 


+ JOSIP Dr SREBRNIĆ, 
biskup Krčki. 


#2 Kor 6,2. — 5% Tir 2, 14. — % s Mojs, 7, 9. 

